Document ID: /roh_data/filtered/fineweb-2-filterrobots_roh.jsonl.gz/45640

Thomas Bardill daventa nov directur da la banca Raiffeisen Surselva a Glion. Quai scriva il Cussegl d'administraziun da la banca Raiffeisen Surselva en ina communicaziun a las medias. Thomas Bardill vegn a surpigliar la direcziun da la banca a partir dal prim d'avust 2024. El suonda a Gabriel Casutt ch'è stà 35 onns al timun da la banca.
Ernst Sax, president dal cussegl administrativ da la Raiffeisen Surselva, è cuntent ch'ins ha chattà ina persuna ch'ademplescha ideal las pretensiuns fatgas per quest post.
Thomas Bardill è stà 13 onns vicedirectur da la banca Raiffeisen Grischun Central. Bardill viva a Segl en la Tumleastga, è maridà ed ha trais uffants.